Иновативна техника на преференциални цени на "Медикус, Денто, Галения"\nПубликувана на 31 Октомври 2013, Четвъртък, 09:58\n19-ото издание на "Медикус, Денто, Галения 2013" бе открито на 30 октомври в Пловдив. Изложението ще продължи до 2 ноември. То показва последните новости в различни области на медицината. Близо 70 компании от България, Германия, Израел, Италия, Китай и Румъния демонстрират модерни инструменти, апаратура и изделия на Международната изложба за медицина, стоматология и фармация.\nНетравмиращите процедури са водеща идея на новите разработки. Лазер, който не докосва зъбите, измества зъболекарската бормашина. Това е бъдещето.\nНово поколение зъбни импланти също спестява стреса за пациентите. С тях се избягва 6-месечния период за възстановяване. Иновация са и мини имплантите за наместване на зъбите в правилна редица.\nЗа точността в лечението помагат мониторите, които се монтират на зъболекарския стол, и микроскопът, разработен специално за стоматолози. Новост са осветителните тела, даващи естествена дневна светлина. Така ясно се вижда всеки детайл и не може да се сбъркат цветовете на пломбите.\nПовечето от изложителите предлагат своите изделия на преференциални цени с отстъпки от 10% до 30%. Специалистите могат да се снабдят с модерна медицинска техника и консумативи, болнично обзавеждане, оборудване за стоматологични кабинети и зъботехнически лаборатори, продукти за профилактика и хигиена на устата, лекарства, хранителни добавки, фармацевтични препарати, лабораторни прибори и апаратура, средства за дезинфекция, работно облекло, софтуер.\nЧаст от съпътстваща програма на изложението е VIII Международен конгрес по възстановителна дентална медицина, който ще се проведе на 1 и 2 ноември. Ще бъдат представени методи за имплантология и възстановяване на зъби, приложение на естетични филъри, използване на лазери в ежедневната практика.\nЗа „Медикус, Денто, Галения“ стана традиция да се включват и прояви, ориентирани към пациентите. Акцент на тазгодишното издание е диабетът. Всеки ден от 9 до 11 часа ще се правят измервания на кръвната захар, а следобед ще има лекции за различни проблеми, свързани с това опасно заболяване.\nСпециалистите получават карта за безплатен достъп след онлайн регистрация.


Георги Първанов: Коалицията да е на националното съгласие - обречена е, ако не бъде приобщена и БСП - 24chasa.bg\nhttps://www.24chasa.bg/mnenia/article/10010154 Георги Първанов: Коалицията да е на националното съгласие - обречена е, ако не бъде приобщена и БСП Георги Първанов: Коалицията да е на националното съгласие - обречена е, ако не бъде приобщена и БСП Лиляна Клисурова www.24chasa.bg\nЩе е тежка грешка, ако се отиде към формиране на кабинет в третия мандат - БСП може да е стълб на стабилността, но не главен фактор\nСъдебна реформа трябва да има - но стремежът да се махне Гешев, за да се сложи един бивш генерал или нещо подобно, не вдъхновява\n- Г-н Първанов, бяхте свидетел наживо на старта на 46-ото НС. Какви са впечатленията ви – ще има ли то по-дълъг мандат от предишното и ще успее ли да излъчи правителство?\n- Гаранция никой не може да даде, но направи впечатление един по-спокоен и умерен тон от основните политически формации. Прехвърчаха искри, което не е изненада, но като цяло съм умерен оптимист за това, което предстои.\n- Преди години вие бяхте в ролята, в която е президентът Радев сега – предстоят консултации с политическите сили за връчване на мандат. Какви съвети бихте му дали – как се водят преговори за успешен мандат?\n- Не трябва да се очаква непременно и само президентът Радев да поеме тази роля, това е свръхочакване. Не би било нередно, дори е в реда на нещата, ако победителят в тези избори – партията и лично Слави Трифонов, води еднопосочни преговори в тази посока, за да може да обере луфтовете и да свали напрежението между отделните политически формации. И да направи възможна една нова конфигурация и най-вече работещи правителство и парламент.\n- Оптимист ли сте, че това ще се случи, като гледате поведението на Трифонов и ИТН след изборите, определяно от мнозина като арогантно? Той предложи правителство без никакъв диалог, след това оттегли премиера, вече дават знак, че ще разговарят с другите партии. Ще запазят ли този надменен тон, или ще го смекчат?\n- Не мога да гадая. Но най-важното към този момент е да се изясни каква е формулата, която иска да постигне партията победител. Ако разговорите се затворят в кръга на т.нар. протестърски формации, няма да е много перспективно. Не само защото чисто математически не им достигат гласовете.\n- От ДПС заговориха за правителство на малцинството.\n- Тези, които го подават като парола и възможна посока, подлагат динена кора на партията победител. Не бих посъветвал никого да се хваща на идеята за правителство на малцинството, защото това го прави двойно по-зависим. Аз съм за това да се проведат разговори и консултации - колкото са необходими, за да може да се постигне широка коалиция.\n- Като говорим за конфигурации – знаково беше първото гласуване в парламента – ДПС подкрепи Ива Митева за председател на НС. Какъв знак е това?\n- Оттук нататък трябва да се наблюдава и анализира внимателно всяко гласуване, защото то ще дава информация за бъдещото взаимодействие. Но от един вот не може да се правят окончателни изводи.\n- Каква е най-удачната формула за управленско мнозинство според вас?\n- Коалиция на националното съгласие. Тя може да се състои от два етажа или два кръга. В единия да влязат трите формации, които се именуват протестърски. Но във външния кръг – не просто подкрепящи, а с друг тип споразумение, да бъдат приобщавани и други като БСП.\n- От ИТН обаче заявиха, че не желаят да влизат в коалиция с партиите на статуквото, за каквато те посочват и БСП.\n- Да попитам реторично – какво значи статукво? Ако направите анкета в парламента, никой няма да ви отговори какво означава понятието “статукво”. Това е една изкуствена, тебеширена линия, която е прокарана между парламентарните формации. Ако искаме България да излезе от политическата криза и да решава солидни въпроси като реформа на политическия модел, която не се свежда до мажоритарната система, като реформа на икономическия модел, да се направи нещо дълбоко и стратегически, ние трябва да заложим на национално съгласие.\nКазвам национално съгласие - първо, защото на ГЕРБ трябва да се предостави възможността да бъдат конструктивна опозиция. Така, както беше БСП през 1997 г., след като бяхме изхвърлени с гръм и трясък от управлението, но запазихме достойно поведение. Бяхме наречени съглашатели, но от това спечелиха и България, и левицата.\n- Говорите за национално съгласие, но такъв тип кабинет обикновено се гради около приоритети и политики. До момента не сме чули от ИТН нищо по-конкретно извън това, което представиха миналата седмица, за което се оказа, че са политики на Николай Василев и си отиват с него.\n- Да, там имаше неща, които можеха да се обмислят, но имаше и доста спорни въпроси. Това е големият проблем – каква ще е идейната база. Очевидно тя трябва да бъде резултат от преговорите между нехомогенни и дори не близки в идеологическо отношение политически формации. Но базата може да се намери. Не е само нашият пример, когато се събраха в тройната коалиция различни в идейно отношение партии. Погледнете – половината Европа се управлява от партии, които са от двете страни и на различни места в координатната система.\n- Удачен ли беше изборът на Николай Василев за кандидат за премиер?\n- Познавам отдавна Николай Василев – от времето, когато беше координатор на младежкия Сити клуб в Лондон. Той е енергичен, знаещ, би могъл да бъде нелош управленец. Не мога да кажа дали би могъл да бъде премиер.\n- Несправедливо ли беше анатемосан?\n- Той беше атакуван така, както би бил атакуван всеки друг на това място. Не си спомням някой да е бил приет без никакви критики и атаки. Така че, който влиза или се връща в политиката, трябва да е готов на подобни атаки. Както казват хората: Който се страхува от мечки, не ходи в гората.\n- Кои трябва да са приоритетите на новото правителство? Посочихте Македония, икономическите политики...\n- Соча възможни труднопреодолими проблеми за бъдещото управление, приоритетите ще ги посочат те. Но няма нищо по-естествено от това да се започне със здравеопазването. Особено след това, което се случи в последните седмици, с този погром върху някои от елементите на здравната система, спешно трябва да се оздрави системата и да застанат начело лидери, които могат да посрещнат новата вълна.\n- Не одобрявате действията на министър Стойчо Кацаров - отстраняването на проф. Балтов от “Пирогов” и на шефовете на други големи болници?\n- Категорично не приемам отстраняването на проф. Балтов и макар като пенсиониране на проф. Кантарджиев. Това са достойни хора, които изнесоха битката с коронавируса в една много тежка ситуация. Не съм най-добрият експерт в здравеопазването, но чувам гласове, които категорично отхвърлят подобна политика. А и не се вижда на хоризонта кой може да ги замести добре и да направи системите по-работещи.\n- Каква е оценката ви за работата на служебния кабинет като цяло, за ревизията и изчегъртването, с което май основно се занимава?\n- Противоречива е оценката ми. Ще подчертая, че оценявам позитивно работата на премиера. И други министри стоят добре. Но вече споменатият здравен министър, поведението и на вътрешния министър в редица моменти създаваха впечатление за пренавиване и мачкане на опонента. Има няколко случая, които са неприемливи, но кой ли Министерски съвет не е имал подобни “дупки”.\n- Как ще коментирате искането на министър Стоилов за отстраняване на главния прокурор Иван Гешев? И защо основен акцент в исканията на всички партии за съдебна реформа е фигурата на главния прокурор?\n- Ако някой иска да сведе съдебната реформа до бързото, като задача пред скоби, отстраняване на главния прокурор, той очевидно преследва користни цели. Да, съдебна реформа трябва да има. Но докъде и как да се направи, трябва да кажат експертите. Аз винаги съм бил много внимателен и съм уважавал мнението на хората от различните страни на съдебната власт. Когато има добрата експертиза, може да преценим дали и доколко трябва да се правят конституционни промени, или има и други решения. Но стремежът да се махне Иван Гешев, за да се сложи на негово място един бивш генерал от службите или нещо подобно, не ме вдъхновява. Както не мога да се съглася и с друга крайност – промени в конституцията, за да мине прокуратурата към изпълнителната власт. Какво “по-добро” за управляващите от това да им дадеш и прокуратурата?! Не че досега те не са въздействали върху нея, но ако им се даде, става и ножът, и хлябът в едни ръце. Това е лошо решение.\n- Една от основните теми в новия парламент ще е планът за възстановяване, който служебното правителство обнови. Оптимист ли сте, че той ще бъде бързо приет и изпратен в Брюксел?\n- Тежката и окончателна дума по този въпрос трябва да е на новото правителство, защото това е дългосрочна политика. Не подценявам усилията на служебния кабинет, напротив – добре е, че той се нагърби и с тази задача. Но това трябва да бъде първото и най-голямо нещо, което редовният кабинет трябва да направи.\n- Явно сте оптимист, че ще има бързо правителство. С първия мандат ли, или с третия?\n- Ще бъде тежка грешка, ако се отиде към формиране на правителство в третия мандат. Каквото има да се прави, трябва да се прави в мандата на партията победител. Всичко друго залага капани.\n- Защо? Вие самият като архитект на тройната коалиция успяхте да съдействате за сформиране на правителство именно в третия мандат. А и сега се очертава третият мандат да бъде даден на БСП. Кое е тежка грешка?\n- През 2005 г. се стигна до третия мандат принудително, защото се провалиха партиите, отговорни за реализацията на първите два мандата.\n- Сега, ако се стигне до третия мандат, причината ще е същата...\n- Да, но по-добре да го мислят отдалече. При всичките ми симпатии и ангажираност към левицата и БСП – там не може да се разчита на реализация на мандат, не виждам кой ще ги подкрепи.\n- А ако се стъпи на основата на политики, а не на личности? И ако се предложат отново някои от служебните министри, които се приемат безспорно добре?\n- Ако искат да го предложат – да го направят в рамките на първия мандат. Има твърде тежки и несправедливи наслоения към левицата и БСП, за да чакаме в момента те да изтеглят страната от кризата. Те могат да бъдат важен съпътстващ елемент, могат да бъдат стълб на стабилността на едно бъдещо управление, но не като главен фактор.\n- Но АБВ е партньор на БСП в лявата коалиция. Не се ли опасявате от гнева на Корнелия Нинова за тези си думи?\n- Ние трябва да сме реалисти. Дай Боже, г-жа Нинова да ме опровергае. Но не е реалистично – ние ще затънем още повече, ако имаме претенцията и искаме да сме водещи в преодоляването на кризата. Нека да ни пуснат в селото, пък тогава да питаме за къщата на попа, както казват хората.\n- Въпреки голямата коалиция на тези избори левицата е със 100 хиляди гласа надолу дори спрямо 4 април. Реално разликата с четвъртия – ДБ, е по-малко от 1%. Защо се получи така?\n- Случи се въпреки нелошата кампания. Нямаше тежки гафове, но очевидно, че нещата вървят много зле, затъваме. И това идва да покаже, че само обединението не е достатъчно. Нека припомня нескромно – през 1998-1999 г. бях написал, че левицата трябва да се обедини и да се промени, ако не иска да загине. Т.е. обединението и дълбоката промяна вървят ръка за ръка. Левицата трябва да стане носител на ново качество, а не просто да стават някакви размествания по етажите.\n- Под дълбока промяна визирате ли и персонални промени?\n- Вероятно без това не може да се мине. Но не назовавайте имена, защото не искам да се меся в делата на друга партия, макар че тя ми е близка по сърце и по душа.\nДепутат 3 мандата - в 37-ото, 38-ото и 39-ото НС\nПърванов: Как формулата 3:5:8 на тройната коалиция започна да вреди Първанов: Приписваха ми включването на ДПС в коалицията. Но те се бяха разбрали с БСП Първанов: Странна идея за тройната коалиция - ротация на премиери между БСП и НДСВ


Властта на гражданите – подкаст епизод 38 – Каузи с глас и лице\nВластта на гражданите – подкаст епизод 38\nИва Таралежкова, ръководител на Форум Гражданско участие и кмета на район Панчарево Николай Гюров гостуват в студиото на Дарик, за да говорим за това как местните общности могат да участват във взимането на важни решения. В разговора се включи и Валентин Маринков от Сдружението за развитие на Панчарево и Кокаляне.\nПоводът – информационните срещи на живеещите в пет населени места в район Панчарево в рамките на инициативата „Пътеводител за обществени консултации“ на Форум Гражданско участие, която се осъществява с подкрепата на Столична община.\nТемите на срещите са били различни в Казичене, Герман, Лозен, Панчарево и Бистрица, но сред водещите проблеми, които са били обсъждани са детските градини, условията за прием и налични места в тях.\nДруга важна тема, която е била повод за срещата в Панчарево, е почистването и устойчивото управление на Панчаревското езеро.\nЦелта е да се скъси пътят между гражданите и институциите\n„Особено в периферията на София има много граждани, които има какво да кажат на Столична община, но пътя се оказва доста дълъг и трънлив“, обясни в студиото на Дарик Ива Тралежкова. По думите й целта на Форум Гражданско участие е да се скъси пътят между гражданите и институциите при взимането на решения.\n„Има една комуникационна пропаст между управляващите в различни сфери, трябва да признаем, че често не успяваме да комуникираме добре това, което правим – затова е важно да включим гражданите“, призна и кметът на Панчарево Николай Гюров. Той съобщи, че се планира формирането на граждански обществени съвети към местната власт в района.\nПроектът за почистване на Панчаревското езеро\nТой посочи, че темата за почистването на Панчаревското езеро е станала важна тема за градската управа и за институциите тъкмо под натиска на особено активното Сдружението за развитие на Панчарево и Кокаляне.\n„Всички тези граждани с дългогодишните си усилия и натиск докараха до там, че Министерството на земеделието обяви конкурс за почистването на чашката на езерото. До седмица проектът би трябвало да бъде предаден“, поясни кметът.\nВ разговора се включи и Валентин Маринков от Сдружението за развитие на Панчарево и Кокаляне. Той посочи, че реалното почистването все още е твърде далече, защото проектът е на етап проектиране. Разбрахме от срещата, че се планира частично почистване на езерото, което за нас е неприемливо, отбеляза Маринков.\nМестните настояват да се спрат източниците на замърсяване\n„Настояваме да се почисти езерото изцяло, да се вземат всички мерки за спиране на източниците на замърсяване и да се изготви цялостна програма за оформяне на околоезерното пространство със зони за отдих, спорт и почивка, за да стане това райско кътче едно цивилизовано място“, заяви още той.\nМестната власт е наясно с това, че първо трябва да се спрат източниците на замърсяване, каза в отговор кметът на район Панчарево. Той напомни, че до момента селата в район Панчарево не са имали възможност да бъдат бенефициенти по европейско финансиране и това ги е лишило от възможността да получат пари за изграждане на канализация и съоръжения за пречистване на отпадните води.\nСега имаме уверението, че в новия период на програмата „Региони в растеж“ ще спрем да фигурираме като бели петна, като паралелно търсим и други източници на финансиране за изграждането на канализация, обясни още кметът Николай Гюров.\nВалентин Маринков от Сдружението добави, че канализацията е дълъг и скъп процес, но най-важното е да се изгрядят септичните ями, а да не се заустват отходните води към езерото. Той настоя да има строг контрол, защото това е първата стъпка за спиране на замърсяването.\n„Ние гражданите изпращаме сигнали за нарушения и снимков материал и ще изискваме кметството и общината да взимат незабавни мерки, а не администрацията да не санкционира с аргумента „Дайте, да не закачаме избирателите“, допълни Маринков.\nСпоред рибарите замърсяването идва и от постройките край брега\nВ репортаж, излъчен в предаването, рибари разказаха, че ловят в Панчаревското езеро уклей, шаран, сом, щука, костур, каракуда. Те коментираха и замърсяването на езерето, като една от причините според тях идва от постройките край брега.\n„Ще имаме индивидуален подход към всички съоръжения и търговски обекти край езерото, където ще се търси възможност за изграждането на локални пречиствателни станции, закото те са под нивото на пътя и няма друг вариант. Това се предвижда и то е в обхвата на проекта, който се разработва в момента“, обясни кметът Николай Гюров.\nТой съобщи, че са въведени съботно-неделни дежурства на озеленителното звено и са поставени допълнителни кошчета за смет, защото това е едно от най-посещаваните места край София през почивните дни.\n„Това да си гражданин означава да си търсиш правата, но и да си понесеш отговорността да пазиш, да контролираш, да подаваш сигнали и когато можеш да се включиш със собствени усилия в решаването на проблема“, напомни Ива Таралежкова.


BurgasNovinite.BG: Задържаха бившия шеф на КАТ-София\nСлужители на дирекция "Вътрешна сигурност" към МВР са задържали шефа на сектор "Охранителна полиция" в града Тенчо Тенев, който дълги години беше шеф на "Пътна полиция" в София. Той е бил арестуван във вторник, съобщава пловдивският сайт Marica.bg, позовавайки се на информация от сигурни източници.\nАкцията по задържането на Тенев е била проведена от "Вътрешна сигурност", като не е искано съдействие от местната полиция.\nСпоред непотвърдена официално информация Тенчо Тенев е бил задържан за престъпление по служба. Дни след катастрофата, при която през миналата година загина журналистът Милен Цветков, Тенев беше преместен с министерска заповед от София в Асеновград, където бе назначен за началник на група в "Охранителна полиция".\nОще вчера е бил извършен обиск в дома на Тенев в димитровградското село Крум. Там кметица е съпругата му Златка Тенева. Според очевидци на мястото е имало две коли на жандармерията. Същите екипи са претърсили и апартамента на Тенев в Димитровград, както и магазин в града, за който все още не е ясно каква е връзката със задържания полицай.


Край на отсрочките за паспорти на сградите, предвиждат се глоби! | Новините днес и утре\nИнтервю с Лилия Чолакова- председател на Асоциацията на дружествата, управляващи етажна собственост\nЛилия Чолакова е председател на Асоциацията на дружествата, управляващи етажна собственост (АДУЕС). Тя е учредена от фирми на професионални домоуправители. От АДУЕС предупреждават от години, че през 2022 година всички стари сгради, които нямат технически паспорти, трябва да си изготвят такива. Решението е част от общоевропейския регламент, който цели да покаже земетръсустойчивостта на сградния фонд в отделните страни.\n– Госпожо Чолакова, по груби сметки се говори, че между 2 и 5 лева на квадратен метър ще излезе задължителната паспортизация на жилищата. Има ли по-точни разчети?\n– По наше проучване, както и на членовете на асоциацията цените варират между 3 и 8 лева, в зависимост от това къде е сградата. За София казват, че цените ще варират до 8 лева. Това значи, че едно жилище с площ 65-70 квадратни метра при една средна цена от 6 лева на квадратен метър трябва да заплати приблизително 400 лева за паспортизацията, и то, ако е налична документацията на сградата.\n– Декември 2022 г. е крайният срок, до който сградите у нас трябва да имат технически паспорти. Повече няма да има удължаване на срока, предупреди наскоро регионалният зам.-министър Валентин Йовев. В същото време не се предвижда държавна помощ за паспортизацията. Какво следва от това?\n– Тези две новини са доста обезпокоителни. Сроковете за изготвяне на техническите паспорти вече бяха удължавани четири пъти. Времето до края на 2022 г. обаче е изключително недостатъчно за тези 70 хиляди сгради. Проблемът е, че технически паспорт се съставя на цяла сграда, а не на отделен вход. Ние обсъждахме, че на един жилищен блок с 4 и повече входа една такава процедура – от първото общо събрание до техническото съставяне на самия паспорт може да отнеме повече от година! На всеки отделен вход трябва да се направи общо събрание – те трябва да си излъчат комисия. Междувременно, както често става, те може да се изпокарат Все някой вход ще даде отбой. След това трябва да направят съвместно общо събрание и да съберат две-три оферти от фирми, които извършват тази дейност, за да изберат подходящата. Трябва да отидат в Общината да видят дали имат налична документация за сградата. Само срокът на Общината за отговор е поне месец. После трябва да изберат фирма за фактическото обследване и тя да им каже колко ще струва това в крайна сметка. След това трябва да си начислят и съберат средствата. Сумата е голяма за всяко едно домакинство – такива пари не се събират за месец. Във всеки блок ще има семейства в неравностойно положение или такива, които са пострадали от ковид кризата. И накрая за период от 2-3 месеца да се възложи на фирмата за обследване. Процедурата е дълга дори и за сгради с по-малко апартаменти. Изключително важен фактор е социалният статус на собствениците.\n– Паспортизацията може да се извърши, ако блокът знае къде му е техническата документация. Какво се прави, ако няма такава?\n– Ако етажната собственост няма никакви документи, трябва да се направи ново заснемане на сградата. А това означават допълнителни средства, които пак трябва да бъдат извадени от джоба на собствениците. При запитване към кмета на Пловдив преди повече от година за налична техническа документация – архив за сградите, строени преди 1989 година, ни бе отговорено, че няма данни за съхранени проекти. Преди време главният архитект на София заяви, че ще предостави проектната техническа документация на 12-те типови панелни блока в София. Надяваме се това да се случи за цялата страна, за да са облекчи чисто документално процедурата и за да се спестят пари на хората.\n– Хората наясно ли са изобщо, че до догодина трябва да направят паспортизация на сградите, които нямат такава?\n– Не. На територията на град Пловдив, а и в останалата част на страната членове на АДУЕС съобщават, че разяснителна кампания не е провеждана. На сайтовете на дадени общини има съвсем малко съобщена информация. Тя е недостатъчна и собствениците на самостоятелни обекти и домоуправителите не могат да се ориентират по нея какво точно да направят.\n– Как реагират собствениците на жилища на необходимостта да се направи паспортизация?\n– По-скоро са негативни реакциите. Смея да твърдя, че повечето хора чакат срокът отново да бъде удължен – за пети път. Вече обаче няма закога да се отлага. Собствениците трябва да са наясно – тук няма някаква конспирация, чиято цел е някакви фирми да вземат едни пари. Това е европейски регламент, който е отлаган вече 4 пъти и повече няма накъде.\n– Има ли достатъчно фирми, лицензирани за изготвяне на технически паспорти?\n– Представител на Камарата на строителите заяви, че има достатъчно фирми, които да извършат всичко. Не знаем колко точно са – говорили сме с 1-2, които могат да поемат паспортизацията. Голяма част от клиентите още си мислят, че това ще е просто още едно даване на пари за една хартия. Според тях няма да има истинско обследване, а просто едно проформа оформяне на документи. Имат наблюдения, че така е било по програмата за саниране – тоест това вече се е случвало.\n– Как може да се подпомогне информационно този процес?\n– Трябва да има разяснителна кампания и кметът на всяка община е длъжен да я направи съгласно Наредба 5 за техническите паспорти. Такава досега не е правена в страната в никоя община. Може би е добре да бъдат създадени методически указания, в които да има бланкови документи с решенията на общото събрание на етажната собственост, които трябва да се вземат за паспортизацията. Подобни методически указания бяха изготвени по програмата за саниране. Тя беше много добре разяснена – какво да направите стъпка по стъпка Имаше и бланка протокол от общото събрание на етажната собственост. Професионалните домоуправители знаят всичко това, но тези по входовете оттук-оттам чуват за някакъв технически паспорт. Няма ясни и точни указания какво точно да правят. И нещо друго – ако те не съставят правилно протокола от общото събрание и някой започне да оспорва решението? Какво се случва – крайните срокове са тотално изгубени. Ако съдът отсъди, че има пропуски в тази документация, и отмени решението на общото събрание -тогава процедурата започва отново, за да се изчистят допуснатите грешки.\n– Какви са санкциите, ако бъде пропуснат срокът за изготвяне на технически паспорт?\n– В преходните и заключителните разпоредби санкцията е 300 лева за цялата сграда. Това не е много, но санкцията не отменя задължението да бъде съставен паспорт. Регионалният зам.-министър Йовев каза, че освен че няма да е удължен срокът, кметовете ще изпълнят своето задължение да издадат заповед за издаване на технически паспорт по служебен път и след това ще възстановят средствата в Общината с издаване на изпълнителен лист. Скептично настроена съм за това. Тази процедура е уредена в член 48 от ЗУЕС – тя касае не само техническите паспорти. Ако е протекъл покривът и етажната собственост не може да го оправи, да събере пари и избере фирма за този ремонт, същата процедура може да направи кметът на общината. Случвало се е да искаме от кметове да задействат тази процедура за етажни собствености, които управляваме, но отговорът винаги е бил, че Общината не разполага с бюджет за това. Имаме конкретен пример с блок преди време, на който се появиха конструктивно неустойчиви тераси, които бяха тръгнали да падат. Ремонтът излезе от порядъка на 100 хиляди лева. Правихме преди това събрание на етажната собственост, обяснявахме, че това е опасно, отдолу опънахме колове и ленти, за да не пострада някой. В Общината писахме заявление да приложат член 48 от ЗУЕС, защото показахме протоколи от събрания, където се решава да не се извършват тези ремонтни дейности по терасите. И от Общината ни отговориха да си направим общо събрание и да си вземем решение! Тогава ние се оттеглихме от тази етажна собственост. В крайна сметка част от собствениците сами си укрепиха терасите. Затова дълбоко се съмнявам, че кметовете ще имат ресурс и при паспортизацията на жилищните сгради.\nНазад: Княгиня Калина идва да живее в България\nНапред: В Трън възобновяват традицията в духа на Сурва!


подаръци без съмнение са ценни вещи, на които всеки човек се радва . Без значение дали са за повод или не , те ни карат да се зарадваме , както и да изразяваме любов и привързаност към друг човек , това са подаръците.\nВ наши дни подаряването на подаръци е може би цял раздел от науката. Вече са разработени богато разнообразие от методи и инструменти , които да дадат решение на всички , които се чудят какво е подходящо за рождения ден или сватбата.\nВ съвремието разменянето на подаръци е известно във всички култури на Земята, по разнообразни празници – честване на рождени дни, юбилеи , за успехи, добри пожелания , за изцерение, да кажем „Обичам те“ или просто да зарадваме някого. Подаръци се подаряват на всички – членове на семейството , познати , колеги, дори на шумните съседи. В психологията, която се крие зад подаряването на подаръци, най-важно е едно ключово нещо – даровете ни позволяват да се обвържем на емоционално ниво с любим човек . Човекът , който дава подаръка, разкрива своите чувства към човека с вярата, че може да сподели радостта с индивида , който ще получи подаръка. Човекът, който ще получи изненадата открива не само материалната гледна точка , но и чувствата към предмета и този, който му го е дал . С тяхна помощ се създава емоционалната връзка между личностите .\nТози въпрос е лесен и едва ли има някой, който няма да се досети – подаръкът, за който са похарчени най-много пари е Тадж Махал. Издигнат близо до индийския град Агра, пантеонът е създаден от моголския император Шах Джахан за да отбележи смъртта на обичаната му съпруга Мумтаз Махал. Стоежът на мавзолея трае 21 години за да се построи и там се помещава тялото на съпругата му . Този дар е изработен от бял мрамор, като за времето си е излязъл на стойност 32 млн. рупии. Към 2017 год., сумата е била равна на около 52,8 милиарда рупии или $827 милиона . Сега дарът на императора за съпругата му фигурира като световно културно наследство на ЮНЕСКО.\nПодаряването на подаръци в наши дни е значителна част от рутината, навиците и възприятието ни. От научна и историческа гледна точка имаме възможността да видим , че разменянето на подаръци се е зародило като обичай в много държави и нации . Възприятието, че предоставянето на дарове и подаръци е съществувало като обичай още от антични времена и между толкова различни етноси , племена, разбирания и местности означава, че самото поведение е много по-определящо за човешкото съществуване .\nС течение на проучването на учените вникват в смисъла на избирането на подаръци, те откриват нещо учудващо : подаръците са по-скоро за да донесат удоволствие на индивида , който дарява , а не този, на който ще се даде . Именно по тази причина , дори ако не ви допада да ви купуват дарове, от които нямате нужда , учените съветват да дадете възможност на съпругата или децата ви да вземат подаръка, който е най-добър за вас . По този начин ги карате да се погрижат за Вас , Вашите интереси и развлечения повече от веднъж годишно и да заздравите емоционалните отношения в семейството .\nСъществуват редица проучвания на учените, които се стараят да разгадаят и осъзнаят емоциите , които ни обземат, когато избираме подарък на любим човек .\nКоледа. Няма човек, който не харесва Коледа . Очакваме я с хубава нагласа и без съмнение това е времето за измисляне и получаване на подаръци. Независимо дали Дядо Коледа носи вашите подаръци или сами избирате най-желания подарък за себе си, Коледа без никакво съмнение е поводът , когато сме подготвени да отделяме най-много за подаръци.\nСъздаването на връзки с индивидите , които ни заобикалят, ни дава чувство за цел, както и щастие . Това е чувство , което сгрява душата и изважда на преден план най-добрите качества у човек . Както гласи известната поговорка „по-хубаво е да даваш, от колкото да получаваш“.\nНай-просто казано , купуването на подаръци със сигурност ще накара всеки да чувства удовлетвореност от себе си. Именно заради това, взимайте подаръци за да се чувствате добре ! Освен нашите идеи за подаръци, вижте още :


Blog.Caspie.NetSkype 3.5.0.214 - Blog.Caspie.Net\nА сега малко и за последните промени все пак:\n17.08.2007 Skype 3.5.0.214\nchange: Extras Manager updated to version 1.5.0.3\nbugfix: Skype sometimes crashed on receiving chat message\nbugfix: Skype sometimes crashed when handling mood message\nbugfix: Can’t resume call after putting it on hold in some cases\nbugfix: Video mood and chat messages sometimes displayed wrong thumbnails\nbugfix: On call transfer dialogue blocked and deleted contacts were shown\nbugfix: Phone number on Outlook contacts was not shown\nbugfix: On rare occasions Voice Mail download failed\nbugfix API: Switching to silent mode took too long\nUpdate: 20 август 2007 – Какво всъщност се случи?\nНа 16 август (миналия четвъртък) P2P мрежата на Skype претърпя сериозни поражения. Причината за това, както се обясни по-рано днес в единия от блоговете, е масово рестартиране на компютрите на Skype потребители, изискано от последните Windows ъпдейти. Това, в последствие, причинило голям флууд от логин заявки и дало предпоставка за създалата се верижна реакция с критичен резултат.\nСъбитието разкрило непознат до сега софтуерен бъг, който попречил дори на self-heal способността на мрежата. И оттам Skype остана недостъпен за около 2 дни за голяма част от потребителите си.\nТова е с две изречения, оригиналния пост може да прочетете тук. Взети са мерки и всичко вече работи нормално.\nСвали: Skype 3.5.0.214\n« mIRC 6.3\nIRC и mIRC – първи стъпки »


Ловчанският митрополит: Не може вярващ да настоява за затваряне на църквите | Bunt\nнеделя 28 февруари 2021 / 15:29\n“Всеки има право и е свободен да вярва или да не вярва в Бог. Не може, обаче, човек да казва, че е вярващ, а да настоява да се затворят църквите за празниците. Ние уважаваме избора на всеки.\nНикого не караме на сила да идва в храма, но нека не се отнема тази възможност на желаещите да присъстват на богосложението”.Това заяви ловчанският митрополит Гавриил.\n“Винаги е имало болни от някаква болест, но от църквите никога не е тръгвала зараза. Уверен съм, че с божията помощ и тази година всичко ще мине добре”, каза още той.\nВ навечерието на Цветница и Великден премиерът се срещна с патриарх Неофит и представители на Светия Синод.\nНа срещата бяха обсъдение мерки за безопасност в църквите и манастирите по време на извънредно положение. Взети бяха и решенията да не се ходи до Йерусалим за Благодатния огън, както и да не се раздават върбови клонки на Цветница. Митрополит Гавриил разкри, че му е било трудно да направи и двете отстъпки.\n“Това са допустими компромиси. Ние имаме възможност да получаваме Благодатен огън от Йерусалим едва от няколко години. Върба у нас винаги се е раздавала, но това ще го компенсираме на празника Света Троица, когато се раздават цветя.\nПравим възможните комромиси, за да успокоим хората, че няма повод за разнасяне на болестта. Най-важно е да се съхрани празника”, смята той. Митрополит Гавриил е забелязал, че по-малко хора посещават храмовете от началото на извънредното положение.


Agfa Graphics представя на FESPA 2011 нов 5 метров голямоформатен принтер :Jeti 5048 UV XL - Новини - Printguide.info\nПотребители online: 292\nНачало Новини Печат и печатни техники Agfa Graphics представя на FESPA 2011 нов 5 метров голямоформатен принтер :Jeti 5048 UV XL\nAgfa Graphics представя на FESPA 2011 нов 5 метров голямоформатен принтер :Jeti 5048 UV XL\nСряда, 11 Май 2011 ( прочетена 1740 пъти)\nAgfa Graphics ще представи на тазгодишното изложение FESPA в Хамбург най-новото попълнение към супер успешната :Jeti серия голямоформатни дигитални принтери за индустриален печат. :Jeti 5048 UV XL серията ще се предлага в два модела.\nПървият модел е предназначен за високоскоростен печат от близо 300м2/ч. върху меш и винил, което го прави най-бързият голямо-форматен UV принтер на пазара. Вторият модел е проектиран за висококачествен печат на XXL размер рекламни пана, POS дисплей и др. И двата модела 5048 UV XL могат да печатат едновременно на до три ролки медии от един тип.\nНовият :Jeti 5048 UV XL е оборудван с 48 бр. индустриални печатащи глави и предлага голям брой режими за печат, осигуряващи перфектен баланс между качество и скорост на печат за почти всички ролни медии на пазара.\nПри проектирането на принтерите от новата серия е обърнато специално внимание на лесното зареждане и водене на тежките 5 метрови ролни медии по време на печат. Опцията за зареждане на различни по ширина ролки медия от един тип и едновременния им печат оптимизира работния процес в по-натоварените дигитални печатници. Плоча с вакуумни зони се грижи за прецизно водене на тънки медии, а вграден улей в нея отвежда отпадъчното мастило при печат на винилен меш.\nМастилата, с които печатат :Jeti 5048 UV XL са UV фиксируеми с имат отлична адхезия дори и към евтини, не специализирани медии и не съдържат летливи органични съединения.\nНа изложението Fespa Digital в Хамбург от 24 до 27.05.2011г, посетителите ще могат да видят следните принтери на щанда на Agfa Graphics - :Jeti AquaJet, :Jeti 1224 HDC FTR, :Jeti 3020 Titan, :Jeti 5048 UV XL, :Anapurna M2050 и :Anapurna M1600.\nAgfa представи нов растерен алгоритъм, заменящ точките със спирали\nAgfa Avatar V-ZH – първата UV пластина, която не изисква предварително нагряване и химия\nAgfa Graphics възнамерява да придобие предпечатна дейност на Ipagsa


1 кг кафе на зърна от Julius Meinl\nJulius Meinl Caffe Crema Intenso- кафе на зърна – 1 кг\nКод: 060100 Кафе на зърна Julius Meinl\nJulius Meinl създаде перфектната комбинация за приготвянето на класическo виенскo кафе Crema – Julius Meinl Caffè Crema Intenso. Използвани са най-добрите семена от Арабика и робуста, които идват от изключителните региони на Южна Америка и Азия. Обикновено виенските, тъмни зърна за печене правят кафето с отличителен, интензивен аромат. В особено силен и пълен с вкус аромат, ние откриваме ясни нотки на шоколад. Богата смес се характеризира с пълен и силен аромат, устойчив послевкус. Идеален за приготвяне с мляко.\nНапишете първия отзив за „Julius Meinl Caffe Crema Intenso- кафе на зърна – 1 кг“ Отказ


Петър Москов започва да работи за силна и консервативна десница - Политика - Дневник\n08:55, 13 сеп 18 , 4688\nБившият министър на здравеопазването Петър Москов заяви пред Би Ти Ви, че започва да работи за силна и консервативна десница. Той обаче не уточни дали има намерение да създава нова партия, или да се присъедини към някоя от съществуващите в момента в дясното политическо пространство.\nМосков прогнозира, че управляващите ще изкарат пълен мандат, но подчерта, че те "нямат идея за подредба на държавата". По думите му алтернатива в лицето на БСП не може да съществува.\n"Социализмът е безотговорност. Той води до икономическа разруха", каза още Москов.\nТой коментира и започналото вчера дело срещу него. Бившият здравен министър е обвинени, че със сделката за ваксините "Еувакс" и "Пентаксим" от Турция през 2015 г. е ощетен бюджетът с над 325 хил. лв.\n"Няма дело за ваксини. Делото е дали правилно здравното министерство е внесло ДДС в бюджета за тези ваксини. В момента в Европа има над 40 хил. случая на морбили. В България няма такива случаи именно заради подсигурените ваксини", уточни Москов.\n09:02, 23 окт 21 / България 302\nДон Кихот 09:12, 13 сеп 18 / Весело\nЗа съвременния българин понятията "ляво" и "дясно" са изпразнени от съдържание. Самите политици се погрижиха з...\ndonald brawnight 09:10, 13 сеп 18 / Неутрално\nДемек крои илюзорни планове,за бъдещето си на политик...... п.п.Който се е навел веднъж,ще го направи и втори...\nРейтинг: 480 09:00, 13 сеп 18 Неутрално\nНова патерица на гангстерите за европейско разграбване ли е т’ва. Нещо и делото стартира тая седмица?!?\nРейтинг: 1452 09:01, 13 сеп 18 Неутрално\nГледах интервюто. Москов проявява признаци на отдалечаване от ГЕРБ. Желая му успех!\nРейтинг: 771 09:02, 13 сеп 18 Неутрално\nЕй, ненаситни и това си е... Д-р Москов (от уважение към лекарското съсловие се обръщам така!) най-добре да се скрие някъде. Понеже говори за разруха и подредба, няма ли да си признае собствения гигантски принос??\nИли е от "фамилия на министри", разбира ги нещата?\nРейтинг: 562 09:04, 13 сеп 18 Неутрално\nНагледахме се на консервативни десници. Трябва ни крайнодясна партия, която да обере единия милион висящи гласове.\nРейтинг: 1587 09:08, 13 сеп 18 Неутрално\nМного десници, много нещо, а близо 30 години след промените все още нямаме автентична левица. И в тази ситуация спекулациите се множат. Ако социализмът води до икономическа разруха, то значи от 09 септември 1944 г. до момента живеем в такъв, тъй като именно разруха е ситуацията в страната. С любезната подкрепа на десните политици в годините на прехода.\nАпропо, в Западна Европа и в Скандинавието са изградили социализма, но там не се говори за икономическа разруха. Що така? По време на тоталитаризма у нас имаше държавен капитализъм, а не социализъм. Нека не бъркаме термините.\nРейтинг: 728 09:08, 13 сеп 18 Неутрално\nПетър Москов е предател. Най-обикновен предател. Остана вкопчен в шлифера МУ в най-решителният момент и така се самоопредели защо е в политиката - за келепира. За нас (умните и красивите) той е бита карта и от тук нататък - напълно безинтересен. Нека си омайва когото си ще. България изобилства с лапнишарани.\nРейтинг: 1082 09:09, 13 сеп 18 Неутрално\nРейтинг: 341 09:10, 13 сеп 18 Неутрално\nДемек крои илюзорни планове,за бъдещето си на политик......\nп.п.Който се е навел веднъж,ще го направи и втори и трети...път.\nВ дясното,не би трябвало да има място,за такива политически номади....\nРейтинг: 2047 09:12, 13 сеп 18 Весело\nЗа съвременния българин понятията "ляво" и "дясно" са изпразнени от съдържание. Самите политици се погрижиха за това много добросъвестно. Няма дори и приблизително оформена електорална маса, която в перспектива да запълни липсващото съдържание. Така че "силна консервативна десница" в България е силно утопичен проект.\nКато стана дума за перспектива, мисля, че и в световен мащаб класическите понятия "ляво" и "дясно" са обречени на изчезване. Но това го пиша от обща култура, така че може и да бъркам.\nРейтинг: 347 09:15, 13 сеп 18 Неутрално\nКакво ни занимавате с този политически труп?\nРейтинг: 4321 09:17, 13 сеп 18 Неутрално\nДо коментар [#6] от "petyo9":\nПредатели са онези другите, които си тръгнаха като мишлета, вместо да стоят близо до "шлифера МУ", да му "плюят" всекидневно в ушите. Все нещо щеше да МУ влезе в главата, все нещо можеше да се промени...\nРейтинг: 1109 09:18, 13 сеп 18 Неутрално\nИ с кого, г-н Москов, с четата на Лукарски, Хиподилеца и Валерката може би? Айде нЕма нужда!\nРейтинг: 1587 09:19, 13 сеп 18 Неутрално\nСамо с жонглиране на понятията няма да стане. Нужни са лидери с дългосрочни виждания за развитието на обществото и страната ни и конкретни мерки за постигането им. Мисля, че близо 30 години всякакви експерименти вдясно, в т.ч. и на мимикрията на БСП в това пространство, са предостатъчни хората да си направят съответните изводи и да гласуват с краката си. Вкл. и синът на Нинова е в Щатите, а не тук (каквато е ситуацията с много от наследниците и на леви, и на десни родни политици). Моята единствена надежда е в ПП БСДД и коалиция "Демократична България". Всичко друго е изпробвано и е показало ефекта си. Впрочем, тези дни бе оповестена класация на най-добрите премиери на страната ни от Освобождението ни до момента (направена от специалисти) и от нашите съвременници най-добре се е представил Костов. Не знам каква щеше да бъде съдбата на България, ако не беше дошъл Сакскобургготски и не бе предявил претенции да управлява, но е факт, че Костов е вече в забвение.\nРейтинг: 2047 09:21, 13 сеп 18 Весело\n"България изобилства с лапнишарани."\nТи пък! Заради два файтона "автентично десни" ти реши, че България е лапнишаранна република. Споко, всичко е нормално...\nРейтинг: 1587 09:23, 13 сеп 18 Неутрално\nЩе допълня, че във въпросната класация не е включен Борисов (тъй като е все още управляващ), но едва ли ще измести Костов от по-предна позиция.\nРейтинг: 544 09:26, 13 сеп 18 Неутрално\nГЕРБ са го активирали нещо?\nРейтинг: 603 09:27, 13 сеп 18 Неутрално\nНяма нито автентична десница, нито автентична левица. Само камара непочтени хора, които с манипулации и престъпни средства се докоснат до политическа власт и влияние, за да ги ползват за кражба на всякакви ресурси.\nПетър Москов се представи като един от тях.\nЗа момента Христо Иванов дава надежди, че е почтен човек. Но да видим.\nВтори шанс на политиците не следва да се дава. Те не са ни приятели, нито са ни близки хора.\nРейтинг: 347 09:28, 13 сеп 18 Неутрално\nНякой друг бърка термините - Западна Европа и Скандинавието са капиталистически общества със силно раздут социален сектор. А в тоталитарна България печалбата на държавно предприятие никога не е била приоритет, че да говорим за държавен капитализъм - хиляди са примерите за дотиране на неефективни и губещи производства, трупане на дългове в търговията и т.н.\nРейтинг: 860 09:30, 13 сеп 18 Неутрално\nМоже и да си прав, но той е единственият здравен министър, който за 10 години се опита да реформира здравеопазването ни.\nБългарите търсят масово вратички за лечение в чужбина, милиони се изнасят в турските болници, дори и хора от управляващия елит заобикалят дори правителствената болница в София (за управляващите лечението е специално, като при комунизма).\nИли ще кажеш, че по-удачно е нищо да не се променя?\nРейтинг: 860 09:31, 13 сеп 18 Неутрално\nТогава остават Борисов, Цецо, Нинова, Сидеров, Шкембе войвода, Пеевски (А. Доган)\nРейтинг: 3346 09:33, 13 сеп 18 Неутрално\nТези, в които се е прицелил Пепи Москов да краде от тях гласове\nго нямат за жив.\nЗа тях е отдавнашен политически труп.\nЗа останалите, Пепо не съществува.\nНапъните му са излишни\nРейтинг: 3618 09:38, 13 сеп 18 Неутрално\nБългария има нужда от консервативна десница,но от една единна партия с един лидер,единен изпълнителен съвет,един устав.Сбор от няколко консервативни партии и всеки с неговия си акъл - няма да стане.Вътре в тази партия може да има размяна на мнения и идеи но решенията трябва да се взимат с консенсус и да са като закон за всички членове на партията.Ако се създаде такава партия,избиратели за нея има.\nРейтинг: 696 09:40, 13 сеп 18 Неутрално\nЖелая му успех. Той беше едно от малкото смислени неща пръкнали се от ДСБ. Той и Малинов. Другото е леш.\nРейтинг: 3753 09:41, 13 сеп 18 Неутрално\nПетьо Москов отдавна и явно по вътрешно убеждение е към тази "ниша".\nРазбиранията му и тезите му са ясни, изчистени, актуални и безспорно верни.\nИма и визионерски заявки.\nСамо дето това е гарнирано с една гнила черешка и едно петно.\nПетното от овъртането му покрай Баце. За това ще му трябва време да се позабрави, пък и да се поизчисти с бъдеща работа.\nИ черешката - афинитетът му към "силово" налагане на мнението му, стига да има и най-малката възможност да употреби властови ресурс.\nАко овладее и разкара тази своя "кукучка" от черешката - мисля, че има не само "ниша", която да тръгне след него, но и доста по-широко поле за оране ...\nРейтинг: 3753 09:54, 13 сеп 18 Весело\nПропуснали сте само Един Вожд и Член 1.\nКак пък все за единство дуднете, на принципа на футболните агитки, но никой от вас досега не прочетох да призове за разум, достойнство, визионерство, постоянство в усилието ...\nРейтинг: 2462 09:55, 13 сеп 18 Весело\nТоя чистокръвен комунист ли ще е новият лидер на "дясното" бе?!?\nРейтинг: 8066 10:03, 13 сеп 18 Неутрално\nПетре , достатъчно се изложи. Спри се!\nРейтинг: 4328 10:03, 13 сеп 18 Весело\nЧитателю, бих ти препоръчал да четеш , не да пишеш. Писането не ти се отдава.\nРейтинг: 4328 10:07, 13 сеп 18 Весело\n"Нагледахме се на консервативни десници."\nКога "консервативната десница" е била на власт , че "да сме се нагледали"?\nНо не ти омръзва да се "нагледаш" на ГЕРБ, БСП и ДПС.\nРейтинг: 4328 10:09, 13 сеп 18 Весело\n"Москов проявява признаци на отдалечаване от ГЕРБ"\nГЕРБ го използваха и се му се "отблагодаряват" като му спретнаха наказателно дело.\nРейтинг: 297 10:09, 13 сеп 18 Неутрално\nТака си и мислех. Политическото инженерство на кукловодите вече е на ход. Защо ли са толкова напористи в пръкването на "десни" партии? Кой ги "страхува"?\nРейтинг: 299 10:11, 13 сеп 18 Неутрално\nМисля,че не е минало много време от работната"близост"на П.Москов с ББ.Пътуванията в един мерцедес на път за поредно рязане на лентички,каретата по бридж,уискито,и онази крилата и незабравима фраза"Моля ВИ г-н премиер,моля ви г-н премиер"\nРано е още пепи,рано е!Щяхда напиша-късно е,но явно нахалството ти е допълнително инжектирано!!!Десният избирател не е електоралната еденица на ДПС,нито бузлуджански избирател с безсрочна лична карта на БСП.А за гербаджииските избиратели ГЕРБ вече се погрижи-с10% процентно увеличение на заплатите.\nА може би твоята роля е да доотвратиш и малкото нормални избиратели,които смятат да гласуват!Гледай само да не стане обратното.\nНаистина ти желая спокоен нощен сън.Без помощни средства!!!\nРейтинг: 4328 10:13, 13 сеп 18 Весело\nДай линк за тази класация , че стана интересно.\nРейтинг: 237 10:14, 13 сеп 18 Разстроено\nКой да ги страхува !?!??\nТо в момента десни НЯМА.\nКостов им разказа играта още като направи от СДС партия.\nРейтинг: 890 10:23, 13 сеп 18 Весело\nзначи му остава само да намери достатъчно гласоподаватели с трайна амнезия и ще спечели баницата от сегашните ръфащи я.\nРейтинг: 4328 10:23, 13 сеп 18 Весело\nДо коментар [#17] от "metalogy":\n"За момента Христо Иванов дава надежди, че е почтен човек"\nАко беше почтен , щеше да признае грешката си , че не направи коалиция с Радан Кънев. След изборния провал Кънев си подаде оставката , а той не. Не само не я подаде , но дори не изрази съжаление за допуснатата грешка. С основание се съмнявам дали отказът от коалиция с Радан беше грешка и дали той не създаде своето политическо движение , за да радели десницата така , че да не влезе в парламента.\nНямам доверие в Христо Иванов.\nРейтинг: 4328 10:29, 13 сеп 18 Неутрално\n" България изобилства с лапнишарани."\nВ левия сектор дефинитивно , а в десния са тези , които вярват, че Мутрата е дясна и тъпо , но упорито гласуват за нея.\nРейтинг: 3009 10:36, 13 сеп 18 Неутрално\nДилърат му нещо е объркал, липсва блясъка в очите.\nРейтинг: 1523 10:44, 13 сеп 18 Неутрално\nКато изключим известна идеализация при описването на такава партия-мечта (хем консенсус, нем дисциплина:)), общо взето това би трябвало да се случи. И както се разбира от текста, Москов не е казал че той ще прави някаква супер-нова, а че ще работи за една консерватина организация.\nНо не трябва да забравяме, че у нас всеки един е най-умния и не грешки, а дори и различна идея вече предизвиква разцепление, така че реализирането на подобни желания не е никак лека работа и това го доказва нашия "преход", но се потвърждава и в много други страни.\nЯвно обществените процеси си вървят по някакви свои закони ( или въобще без такива:)), защото прави впечатление как хората притежават ужасяващо къса памет и високоскоростен растеж на мераците, а дейтвителността и реалните възможнати - кучета ги яли.\nРейтинг: 1080 10:54, 13 сеп 18 Неутрално\nПродължава неразбирането от някои персони с политически мераци, че да осъществиш политически проект (а и всеки друг) трябва да има на какво да стъпиш. Е, на какво ще стъпи Москов или който и да е друг, за да има "силна и консервативна десница". Къде е електоралната основа за такава намера в една изпростяла, оскотяла, оглупяла страна? Страна управлявана от победилите Бай Ганьо и Сие, страна с патриоти, от които да се погнусиш, страна със "социално" ориентирана опозиция, в която няма нищо социално, страна разграбвана безнаказано от айдуци и боклуци, страна пълна с "десни" политически трици, страна с интелигенция от лакеи, ... На какво ще стъпи Москов? На сурата си. И до сега не е ясно що за хамелеон е. На такава страна е необходима "Партия на справедливостта", но къде вече ще се намерят справедливи, честни и почтени хора и за нея.\nРейтинг: 581 10:58, 13 сеп 18 Неутрално\nМосков винаги ми е бил симпатичен, но не мога да му простя предателството - благодарение на него и Христо, а донякъде и на Радан сега не сме представени в парламента.\nРейтинг: 2047 11:07, 13 сеп 18 Весело\n"И с кого, г-н Москов, с четата на Лукарски, Хиподилеца и Валерката може би? Айде нЕма нужда!"\nКато си тръгнал с този въпрос, задай го и на Хр.Иванов и Атанасов. С кого ще громят всички, които посягат към автентично дясната им бащиния и не им дават да се докопат до баницата?\nРейтинг: 2047 11:16, 13 сеп 18 Весело\n"На такава страна е необходима "Партия на справедливостта", но къде вече ще се намерят справедливи, честни и почтени хора и за нея."\nВече има! Ти, твоето семейство, твоите приятели (не забравяй- кажи ми кой ти е приятуеул, за да ти кажа какъв си). Техните семейства, техните приятели. И т.н., лавината се задвижва и ето ти готова "Партия на справедливостта".\nАко в този алгоритъм има грешка, трябва да ми кажеш, къде е. На мен не ми достига капацитет.\nРейтинг: 8 11:35, 13 сеп 18 Неутрално\nДесница има и то точно консервативна. И обединение има макар и много разнородно. Д-р Петър Москов беше част от дясното, и най-вероятно пак може да бъде въпреки тежката грешка да не излезе от правителството.\nРейтинг: 2082 11:44, 13 сеп 18 Неутрално\nЕ нали другаря нам кой беше от ДВ вчера призова, да не се прави нова десница, че всичките осем човека да гласуват само за ДеБъ?!\nРейтинг: 603 11:45, 13 сеп 18 Неутрално\nТи, твоето семейство, твоите приятели (не забравяй- кажи ми кой ти е приятуеул, за да ти кажа какъв си). Техните семейства, техните приятели. И т.н., лавината се задвижва и ето ти готова "Партия на справедливостта". Ако в този алгоритъм има грешка, трябва да ми кажеш, къде е. На мен не ми достига капацитет.\nСамо че това не е партия. Това, което описваш е клан.\nРейтинг: 2047 12:34, 13 сеп 18 Весело\nДо коментар [#47] от "metalogy":\n"Само че това не е партия. Това, което описваш е клан."\nЧе партията на Хр.Иванов какво е? Съсловен клан на съдии и адвокати!\nРейтинг: 2886 12:46, 13 сеп 18 Неутрално\nМосков заслужи уважението ми, когато се опълчи на лекарската и фармацевтичната мафия, в качеството си на министър на здравеопазването.\nМафията се оказа по-силна от него, но той направи каквото трябваше да направи един принципен човек - бори се, докъдето му стигнаха силите.\nМосков има моята подкрепа.\nРейтинг: 294 14:05, 13 сеп 18 Любопитно\nдобре че го победиха, да не се легитимирам с пръстов отпечатък. Сега кукловодите му вадят душата, и бай Ставри му диша във врата. Дойде времето да се реализираш, Москов.\nАре, тик -так...\nРейтинг: 237 14:09, 13 сеп 18 Неутрално\nКрайно време е в България да се появи една класическа, нормална, умерено консервативна, проевропейска ДЯСНА партия, каквато в момента няма. ГЕРБ са най-обикновени популисти центристи, а ДБ са класически леви либерали и абсолютно нищо дясно не е излязло от тях откакто са се формирали. Трябва обаче стабилен съюз, най-добре в една единна партия, а не коалиция. Успех на Петър Москов, човек, който се е доказал сред десните избиратели и не е предател както новата левица - ДСБ.\nРейтинг: 294 14:17, 13 сеп 18 Разстроено\nняма да ви се отвори парашута с докторчето (((\nРейтинг: 560 20:04, 13 сеп 18 Неутрално\nПетър Москов направи немалко за прехода от 1 милион на Орлов мост до 1% на избори. Иска да работи за силна десница. Би могъл да помогне. Като се оттегли от политиката.\nРейтинг: 753 22:07, 13 сеп 18 Неутрално\nПодкрепям д-р Москов. Като го сравнявам с ген. Наско, Р. Кънев, Хр. Иванов, М. Димитров и компания смятам, че той има най-добрите шансове да обедини огризките от десните партии.\nРейтинг: 728 10:49, 14 сеп 18 Неутрално\nДо коментар [#6] от "petyo9":"България изобилства с лапнишарани."Ти пък! Заради два файтона "автентично десни" ти реши, че България е лапнишаранна република. Споко, всичко е нормално...\nБългария вече трети мандат си избира мутра за министър-председател. Това не става с два файтона хора. Даже и с три.


Няма кой да спре Джокович в Мелбърн. Титла №9 за сърбина (СНИМКИ) | Клуб 'Z'\n21.02.2021, 12:42 ч.\nНовак Джокович спечели титла №9 на Откритото първенство на Австралия по тенис. И общо 18-а от Големия шлем.\nДжокович никога не е губил на финал в Мелбърн, триумфът му е трети пореден на "Род Лейвър арена", на който имаше публика днес. На моменти тя бе невъздържана.\nЗрители отвориха работа на стюардите.\nВ понеделник Ноле ще подобри един от рекордите на Роджър Федерер - 311 седмици начело на класацията на ATP. И е само на две титли от Маестрото и Рафаел Надал по корони в "Гранд слам".\nДанийл Медведев загуби и втория си голям финал (след US open 2019), а победната му серия (20 мача), започнала миналата есен, приключи. Той се изкачва на трето място в ранглистата - досега не е бил по-високо.\nОспорвана битка имаше само в първия сет и в началото на втория.\nПротивно на очакванията на някои анализатори, че напрежението ще е най-вече върху Джокович, той показа, че се чувства добре в такива ситуации и започна доста по-уверено.\nПоведе с 3:1, но Медведев отговори и спечели три поредни гейма, намирайки рецепта срещу съперника си. В края на сета обаче Новак отново демонстрира желязната си психика и при 6:5 затрудни максимално руснака в неговия сервис гейм, което му донесе успех в първия сет.\nДжокович със своя щаб.\nВторият сет започна обещаващо - с пробив на претендента. Последва рибрейк. Нататък Джокович натисна отново и обърна играта и частта в своя полза. Негативната развръзка видимо изнерви Медведев, който счупи ракета, а бе напът да потроши и още една.\nДоминацията на Джокович продължи и в началото на третия сет с агресивни удари от дъното на корта. В същото време езикът на тялото и реакциите на Данийл Медведев подсказваха, че днес не е неговият ден на финал.\nПо време на награждаването двамата тенисисти размениха комплименти и шеги. В женския финал при жените вчера титлата взе Наоми Осака с 2:0 сета срещу Дженифър Брейди.\nОткрито първенство на Австралия по тенис, Аустрелиън оупън, Мелбърн, Новак Джокович, Данийл Медведев, финал, титла


Най-добрите пролетни парфюми за 2019 | notino.bg\nНай-добрите пролетни парфюми за 2019\nПролетта настъпи! А заедно с нея и настроението ни да „разцъфнем“ и да се отървем от тежките окови на зимата. Време е да съблечем зимните палта, време е да сменим прическата си и не на последно място крайно време е да сменим зимния парфюм с един от най-добрите пролетни аромати! Ако и Вие се питате как ухае пролетта тази година, то не се притеснявайте на точното място сте! Ще Ви разкрием нашите ТОП 3 марки, създатели на едни от най-добрите свежи аромати за пролетта и разбира се техните предложения за тази година.\nМарката е световноизвестен лидер в областта на качествената парфюмерия и козметика. Повече от 80 години Lancôme създават едни от най-добрите френски бестселъри, с които радват милиони жени по света.\nИма ли някой, който да не е чувал за прословутата им серия La Vie Est Belle? Дамски аромати, поднесени с финес! С тази серия марката Lancôme подчертава изтънчеността и красотата на жената.\nТази година Lancôme ни подаряват пролетното чудо Lancôme La Vie Est Belle En Rose. Лансиран през Февруари 2019г., ароматът е символ на свежест и позитивизъм. Създателите Ане Флипо и Доминик Ропион са съчетали доста умело плодовите нотки с тези на божур и роза. Ако тази година искате да дадете нов старт на живота си, то този свеж аромат е точно за Вас!\nМоже би не сте чували името на тази марка, тъй като тя е от скоро на пазара. Запознайте се с Miu Miu. Марката е кръстена на внучката на основателя на модната къща Prada. Италианската дизайнерка Miuccia Prada иска да насочи прожекторите към собствения си талант, създавайки тази марка. През 2015 година на пазара се появява първият цветен аромат Miu Miu, спечелил сърцата на много жени.\nВ нашите ТОП 3 предложения за изкусителните най-добри пролетни аромати ще откриете Miu Miu Twist - нов пролетен парфюм, създаден в началото на тази година. Обявен е за изненадващ и пленителен, опияняващ и в същото време деликатен. Истинско олицетворение на контрастното италианско творчество на Miu Miu.\nАко искате да подчертаете нетрадиционната си красота и изтънченост всеки ден, то опитайте този парфюм и няма да останете разочаровани!\nYves Saint Laurent е символ на лукс и индивидуалност в света на парфюмерията и козметиката. Повече от 40 години създателят на марката е важна фигура, определяща световните модни тенденции. Несъмнено сериите дамски парфюми на марката са едни от най-добрите световни бестселъри. Но какво можем да Ви кажем за пролетните им мъжки аромати?\nОтново ще Ви зарадваме с нещо ново! Защото новото вещае по-добро! Yves Saint Laurent Y е прекрасен пролетен мъжки аромат, който символизира целеустременост и ново начало. Предназначен за мъжете, които не се страхуват да мечтаят, да си поставят малки стъпки по пътя на успеха и да ги завоюват до една! Лице на аромата е певецът Адам Левин.\nПромоцияLancômeLa Vie Est Belle En Roseтоалетна вода за жени 100 мл.\nMiu MiuTwistпарфюмна вода за жени 100 мл.\nПромоцияYves Saint LaurentYпарфюмна вода за мъже 100 мл.


Великден на остров Лефкада! 3 нощувки със закуски, 2 вечери и празничен обяд, плюс транспорт, цени и описание — VsichkiOferti.bg\nВеликден на остров Лефкада! 3 нощувки със закуски, 2 вечери и празничен обяд, плюс транспорт, цени и описание - Всички Оферти\nЕкскурзия до остров Лефкада на 26 - 29 Април: 3 нощувки със закуски, 2 вечери и празничен обяд, плюс транспорт - за 304лв на човек.\nВалидност на Грабо ваучера: от 19 Януари 2019 (Събота) до 12 Април 2019 (Петък).\nОфертата включва: - Транспорт с лицензиран автобус; - Пътни и магистрални такси; - 3 нощувки със закуски хотел 3* на остров Лефкада; - 2 вечери в традиционна гръцка таверна; - Празничен Великденски обяд в традиционна гръцка таверна; - Водач от агенцията.\nОфертата не включва (доплащания към туроператора): - Градска такса - 1.50 евро на нощувка (задължително доплащане); - Круиз с корабче до Меганиси, Скорпиос, Скорпиди, Спарти и Мадури - 28 евро (при минимум 20 желаещи); - Медицинска застраховка - 2лв на ден; - Полудневна обиколка на остров Лефкада - 12 евро (при минимум 20 желаещи); - Тръгване от Пловдив - 15лв в посока (при минимум 15 туристи); - Разходи от личен характер.


Микотоксини: какво е това, описание на храните, които съдържат\nТоксины, яды, алкалоиды Интоксикация-Stop.com / Токсини, отрови, алкалоиди\nМикотоксини в храната\nКакво представляват микотоксините\nМикотоксини и тяхното въздействие върху човешкия организъм\nМикотоксини в продуктите\nКак да избегнем хранително отравяне, всеки знае. Но има отделна група заболявания, които се развиват, когато се ядат привидно качествени продукти. Това са микотоксикози - заболявания, причинени от поглъщане на токсични отпадъчни продукти от плесенни гъби - микотоксини. Повечето от тях са опасни с редовна експозиция, в допълнение, те имат способността да се натрупват в органи и тъкани, постепенно отравяне на тялото.\nКолко вредни са микотоксините за хората и как да се избегнат техните вредни ефекти върху здравето? Нека да разберем.\nМухълът е неизбежно зло и стар спътник на човешката селскостопанска дейност. Биологично активни вещества, произведени от плесени, човекът се е научил да използва за добро. Класически пример е антибиотикът пеницилин, получен първо от плесен от рода Penicillium. В по-широк смисъл, това е и микотоксин.\nКакво представляват микотоксините? Това са токсични вещества, произведени от плесени при определени условия. Те са насочени към потискане на дейността на други форми на микроскопичен живот, но за самата гъба не са опасни.\nЗаболяванията, причинени от тях, са известни отдавна. Преди повече от 150 години болестта на Каши-Бек, причинена от продуктите на жизнената активност на гъбите Fusarium, е описана в Русия. В резултат на заболяването хората развиват остеопороза и деформиращ остеоартрит - заболявания на ставите и костна чупливост.\nНо проблемът с микотоксините е придобил голям мащаб сравнително наскоро. Учените обясняват това с интензификацията на земеделието и широкото използване на пестициди, които нарушават естествения баланс на природата.\nСпоред СЗО заразяването на зърнени култури с микотоксини в света достига 25% от всички суровини, съхранявани за съхранение.\nОсновните производители на микотоксини са гъби от три рода:\nAspergillus и Penicillium принадлежат към групата на т.нар. Гъби за съхранение - те засягат суровините по време на съхранение. И гъби от рода Fusarium се развиват върху растенията през вегетационния период и принадлежат към групата на полевите гъби.\nОсновните източници на микотоксини в храните са:\nМикотоксините могат да се натрупват в месо, мляко, яйца и други животински продукти.\nПонастоящем са известни повече от 400 вида микотоксини. Те произвеждат 250 вида гъби. Освен това, различните форми могат да произвеждат същия токсин - това зависи от условията. Класификацията се усложнява от факта, че гъбата произвежда няколко вида токсини едновременно.\nМикотоксикозата се класифицира по вид токсин, от вида на гъбичката на производителя или от ефекта върху организма. Разделянето на микотоксикозата по тип токсин е по-широко прилагано. Около 20 групи са от практическо значение. Помислете за най-често срещаните микотоксини и тяхното въздействие върху човешкия организъм.\nАфлатоксикоза . Афлатоксините се произвеждат от гъби от вида Aspergillus. Тяхната токсичност е много висока: консумацията на продукти със съдържание от 1,7 mg / kg афлатоксин за кратък период от време може да доведе до необратими промени в организма. Смъртоносната доза афлатоксин при хора е 75 mg / kg телесно тегло. Токсинът унищожава чернодробните клетки, причинявайки остра токсичен хепатит. Има данни за връзка с рака на черния дроб, проявата на мутагенни и тератогенни ефекти (нарушение на генната структура, проявяваща се в деформации в следващите поколения).\nОхратоксикоза . Охратоксините се произвеждат от рода Penicillium и Aspergillus. Те имат висока токсичност и изразен тератогенен ефект - нарушение на ембрионалното развитие. Причинява остро и хронично бъбречно заболяване.\nЗеараленонът и неговите производни са отпадъчен продукт от гъбата Fusarium. Той няма силно токсичен ефект, но има хормоноподобна структура. Неговите ефекти върху човешкото тяло са подобни на тези на естроген, женски полов хормон.\nТрихотецените са силно токсични и могат да причинят тежки нарушения на нервната система, повръщане и диария, нарушено образуване на кръв. Общо бяха открити повече от 40 вида тези токсини, като всеки от тях причинява характерно заболяване. Известният ефект на "пиян" хляб се дължи на въздействието върху нервната система на токсичните вещества, съдържащи се в хляба, направени от засегнатото зърно.\nПатулин се произвежда от гъбичката Penicillium и причинява развитие на рак и мутация на ембриона. Може да се съдържа в преработени продукти от зеленчуци и плодове.\nВсички микотоксини значително намаляват имунитета и също така допринасят за алергизацията на организма. Някои от тях причиняват развитието на кожни заболявания.\nМикотоксините практически не се разрушават под въздействието на висока температура, слънчева светлина, в процеса на консервиране и дългосрочно съхранение на продуктите. Много е трудно да се установи тяхното присъствие в организма, защото, когато влезе в черния дроб, молекулата на микотоксина претърпява промени и се образуват много различни форми. Следователно практическото значение за диагностицирането на заболяването на първо място е изолирането на микотоксини от хранителни продукти.\nМикотоксини могат да бъдат открити както в продукти, засегнати от плесен, видими с невъоръжено око, така и в субстрата, където плесента не се вижда или отдавна умира. Следователно продукт с високо качество може да съдържа опасни вещества.\nЗа предотвратяване на попадането на микотоксини в хранителните продукти са разработени специални държавни програми за контрол на производството и съхранението на зърнени култури, хранителни суровини и фуражи. Съществуват норми за максимално допустими концентрации на микотоксини от всяка група в различни суровини. При преминаване на сертификат и получаване на сертификат за качество всяка партида се проверява за съответствие със стандартите.\nЗа да се предпазите от микотоксини в храната, купувайте продукти само в официални търговски обекти. Това е особено вярно за зърнените храни и фъстъците. От животински продукти най-голямата заплаха е млякото, а след това яйцата. В месото на животните микотоксините се натрупват в по-малки количества.\nЗа предотвратяване на микотоксикоза можете да приемате лекарства от групата на чревните сорбенти: полифеноп MP, ентеросгел, ентеросорб и други. Те са адсорбенти на микотоксини и други токсични съединения, свързващи вредни вещества в чревния лумен и отстраняването им от тялото.\nПроблемът с микотоксикозата е силно изразен главно в страни от Африка и региони с субтропичен климат. В нашата страна обаче е необходим строг контрол върху съдържанието на микотоксини в храната. Те имат ясно изразен ефект върху черния дроб, бъбреците, нервната система, могат да причинят възпаление на кожата. Отдалечените последствия се проявяват в развитието на онкологични заболявания, генетични нарушения в поколението.\nЗа да се избегне влиянието на отрови върху тялото, трябва да се купуват само продукти, които са преминали сертифициране, да не се ядат млечни храни и да се спазват условията за съхранение на храната.\nЧерен бульон - отровно растение\nПчелна отрова - описание\nПлъх отрова - смъртоносна доза за хората, симптоми и ефекти на отравяне\nКакво е опасна отрова на трупа


Студенти направиха плаката за автосалона в Женева догодина - Скорост - Дневник\nСтуденти направиха плаката за автосалона в Женева догодина\n06:29, 15 сеп 14 , 4243\nСтуденти от университета по изкуствата в Цюрих са авторите на плаката на 85-то издание на автосалона в Женева, който ще се проведе между 3 и 15 март следващата година. В съревнованието са участвали 20 студенти, работещи поотделно и в екип.\nПредпочетеният плакат е на тандема Регина Неф и Нико Бучи, който създава усещане за кола от бъдещето. Двамата посочват, че са решили да се фокусират върху няколко компонента на автомобила, а не върху цялата кола, защото именно те дават разликата между марките.\nСпоред директора на катедрата за "Визуална комуникация" в университета в Цюрих Йонас Фогели плакатът се характеризира с прост, но ефективен дизайн, като изглежда модерен и ще привлече младите посетители.\nТази година за втори път автосалонът в Женева разчита на студенти за плаката. Бъдещи висшисти от университета по изкуства и дизайн в Женева бяха автори на постера за приключилото през март изложение.\nФотогалерия: Ретро и спортни автомобили прибавиха блясък към салона в Женева\nИзложението в Женева събра над 100 световни и европейски премиери


МАЙСКИ ПРАЗНИЦИ В СТАРОСЕЛ - Тракийски Свят\nHome » МАЙСКИ ПРАЗНИЦИ В СТАРОСЕЛ\nМАЙСКИ ПРАЗНИЦИ В СТАРОСЕЛ\nТрадиция стана в село Старосел да се празнува ден на розата. Този път празникът съвпада с със събора на селото. Затова питам кмета на Старосел – Матея Гудев как се подготвят за този ден, в който всичко ще бъде цветно, ароматно и весело.\nГ-н Гудев, някога лозята на Старосел и виното от тях се е славило далече извън страната. А от кога се отглеждат рози в селото и увеличават ли се площите всяка година?\nДнес Старосел е не по-малко известен в света с виното си , отколкото в миналото. Вината на винарска изба „Старосел“ са търсени в десетки страни по света. Нека не забравяме , че тук се прави вино повече от 2500 години.\nСлед виното и туризма на трето място в икономиката на Старосел са розите. За тях можем да говорим дълго , но ще се задоволя да кажа , че според Херодот най-хубавите рози са в земите на траките и допълва още , че всяка от розите на траките имала по 60 листа и по ухание превъзхождала всички други видове. Другото доказателство , че розите са тук по нашите земи още от древноста, е монетата, открита от доц.д-р Иван Христов на връх „Кози грамади”, сечена преди 2300 години от тракийския владетел Аматок , на която има изобразена цъфнала роза и грозд.\nМаслодайната роза винаги е била най-рентабилната селскостопанска култура и аз се радвам , че много млади хора се занимават с розопроизводство.Към момента насажденията са над 500 дка . Само за миналата година са създадени около 50 дка нови и на повечето от тях се изгражда капково напояване. Освен това нашите рози имат високо съдържание на розово масло.\n– Частни стопани ли са се включили в отглеждането на ароматния и скъп цвят?\n– Розови насаждения създават само частни стопани и то млади хора и фирми.\n– В празника ще участват и малки и големи. Как общината и кметството помагат за осъществяването на празника?\n– Кметството и общината планират и организират празника на розата , координират дейноста по подготовката и осигуряват финансово събитието. Другото е в ръцете на участниците.\n– Говорих с Вълка Пройчева – секретар на читалището и тя каза, че форклорната група за изворен фолклор репетира вечер, за да се представи добре и на масива край вилата на Горско стопанство и в центъра на селото.Очакват с нетърпение празника.\nДа не забравяме събора. На всеки събор има борби. Направи ми впечатление, че ще се борят и ветерани. Имате ли известни борци и какви ще бъдат наградите?\nСтаросел имаше много добра школа по борба.Известни наши борци от близкото минало са : Йото Узунов , Йовко Шипков , Вълко Сакутов , Богдан Деливерски , Койчо Богоев. Сега се гордеем с Иван Деливерски , който е в националния отбор , Стойно Мутафчийски.\nНаградите за борбите са парични. Времената се менят.\n– Оркестър „Пловдив” ще забавлява староселци в този ден. Обичат ли вашите хора да се хващат на хоро, да показват съпричастност към празника?\n– Староселци като всички нормални хора обичат да се веселят. За съжаление музиката и танците не са нашата силна страна , особено на мъжете.\n– Весели празници! Ето и програмата:\n25 май- Спасовден – на Манастира\n10 часа – тържествена света литургия в храма на манастира\n11 – 12 ч.- песнопения, стихове и притчши на духовна тематика, изпълнени от деца.\n12 ч. – тържествен молебен за освещаване на курбаните\n12.30 – ,родопски песни, изпълнени от Сийка Хълбукова в съпровод с гайда\n13 ч – народни хора\n27 май – празник на розата и събор на селото\n10 ч. ритуал „Розобер” на розовия масив до разсадника на Горско стопанство – изпълнен от самодейците при читалище „Гео Милев 1907” – Старосел\n11 ч. танцово- музикална програма, изпълнена от децата при детска градина „Чайка” – Старосел, детски градини и училища от Хисаря\n12 ч. родопски песни – изпълнява Сийка Хълбукова в съпровод с гайда\n14.30 – свири оркестър „Пловдив” с ръководител Иван Паскалев\n17 ч. – играе младежкия състав на Иван Сираков\n18 ч. – народни борби – участват деца, младежи, мъже и ветерани само от Старосел\n19 ч. – играе големия състав на Иван Сираков\n19.40 ч. до 22 часа свири оркестър „Пловдив”\n23 МАЙ 2017 ГОДИНА В 19 ЧАСА НА ВЪЛНИТЕ НА КАНАЛ 3А, ЗА ДА ГЛЕДАТЕ ПРЕДАВАНЕТО „ ПАТАРИНСКИ ЛАЙФ,” ПОСВЕТЕНО НА ХИСАРЯ\nДокументален филм за Тодор Живков


Какво е алергичен ринит — Medconsult.bg\nАлергичният ринит представлява възпаление на носната лигавица в резултат на излагане на организма на алерген. Популярното име е сенна хрема. Заболяването бива сезонно и целогодишно, като в първия случай причинителят е прашец от растенията, във втория - домашен прах, акари, животни. Medconsult.bg съобщава, че според Световната здравна организация разпространението сред възрастните и децата непрекъснато се увеличава.\nПричините за това са две обстоятелства, които са тясно свързани помежду си - генетиката и лошата екология. Тъй като алергичните заболявания са разнородни, патогенезата се основава на равностранни взаимодействия между генетични фактори и околната среда. Придобитите ефекти се предават през поколения.\nИма два начина да се справите с проблема - по време на периоди на обостряне, приемайте лекарства: капки, таблетки или специфична терапия.\nЗащо е важно да се реши проблема с алергена\nалергичният ринит е фактор за развитието на астма в бъдеще;\nхроничните прояви са изпълнени с появата на синузит, назална поликистоза, инфекции на горните дихателни пътища, нарушения на съня, конюнктивит, отит;\nзасяга психологическото състояние;\nзасяга социалните отношения.\nХарактерни симптоми при алергичен ринит\nсърбеж в гърлото или небцето;\nринорея (секреция на ексудат от носа поради повишена чувствителност на нервните окончания върху лигавицата);\nПоследицата от тях са вторични симптоми, като :\nневъзможност за поддържане на концентрация;\nдушевното състояние на човек се променя, настъпва апатия и се понижава настроението.\nПризнаците за хронични алергии изглеждат същите като сезонните и смущават пациента през цялата година. Те предизвикват постоянна загриженост, което се отразява на характера и емоционалното състояние.\nДиагностика на алергена\nВажно при диагнозата е човешкият фактор и професионализмът на специалиста. В идеалния случай диагнозата трябва да се постави от алерголог, преминал специализирано обучение по микробиология, имунология, алергии и, ако говорим за преглед на дете, педиатрия. Специалистът трябва да има знания за анатомията на носната кухина и параназалните синуси.\nДиагностичната задача е да се разграничи алергичният ринит от вазомоторния и да се идентифицира алергена, за да може впоследствие ефективно да се проведе терапията. Вазомоторният ринит се причинява не от алергени, а от дразнещи вещества или е следствие от нелекувана болест, което няма нищо общо с алергиите.\nДиагностичният процес е разделен на три етапа:\nкожни тестове - на предмишницата се правят драскотини, върху които се прилагат разтвори с алергени ;\nанализ за специфични имуноглобулини - разкрива антитела към алергени.\nСпоред резултатите от първия етап става ясно какви проби ще бъдат взети на втория етап. Изводите се правят въз основа на връзката между клиничната картина и възможния алерген. Ако кожните тестове дават смесени резултати или не съвпадат с данните, получени от клиничната картина и история, се провеждат тестове, за да се изключат хранителни или лекарствени алергии. Възможно е да бъде назначена рентгенова снимка на синусите и намазките.\nЛечение при алергичен ринит\nконсултиране на пациентите;\nнаблюдение на пациента в ситуации, при които може да се появи алергична реакция;\nФармакотерапията е ключова за подобряването на качеството на живот, чрез контрол на симптомите.\nСпецифичната за алергена имунотерапия е лечение, което цели напълно да се отърве от причината. Задачата на имунотерапията, специфична за алергена, е да наруши естествения ход на развитието на болестта - имунният отговор се променя, а възпалителните реакции отслабват. Положителният ефект от лечението се запазва дълги години.\nПреди да избере лечение, специалистът взема предвид следните фактори:\nтежестта на симптомите и нейният ефект върху благосъстоянието;\nвида на идентифицираните алергени;\nналичието на сезонност, броя на обострянията през годината, броя на дните в седмицата, когато човек наблюдава симптоми;\nналичието на заболявания, свързани с ринит - бронхиална астма, синузит, атопична екзема;\nжелание за спазване на определен режим на лечение.\nВ допълнение към приемането на антихистамини или използването на специфична за алергена терапия, Медконсулт.бг обръща внимание, че специалистите препоръчват да се поддържа чистота в стаята и да се намали броят на прахоуловителите, да се използват производни на натриев кромогликат, вазоконстрикторни капки (при обостряне не повече от 5 дни), при тежък курс - хормонални спрейове.


Вежди Рашидов с горещи новини за Павел Васев, който от 4 месеца е в будна кома в Русия | Блиц\nДо дни в Москва ще пристигне видният неврохирург проф. д-р Николай Габровски от “Пирогов”, за да прецени какво е състоянието на Васев\n29 Апр. 2019, 17:53\nПращаме до Москва правителствен самолет, за да транспортира Павел Васев, който от четири месеца е в будна кома в руска болница. Очаква се режисьорът, който е дългогодишен директор на Сатирата, Народния театър и Националния филмов център, сега шеф на Българския културен център в Москва, да бъде върнат в София около 10 май, разказа пред “Труд” председателят на парламентарната Комисия по култура и медии Вежди Рашидов, който от години е близък приятел на Васев и семейството му.\nВеднага след инсулта, Рашидов с помощта на много хора, успява за два дни да събере необходимите 12 000 евро за лечението на Васев. До преди дни състоянието му не позволява да го транспортират, но след като това станало възможно, Рашидов получава подкрепа от директора на “Пирогов” проф. Асен Балтов. Информира и премиерът Бойко Борисов за ситуацията с известния културен деец.\n“Позволих си да обезпокоя премиера, защото целта ни е да го транспортираме тук и български лекари да поемат лечението му – той има необходимите застраховки. Благодаря на Борисов, че реагира мигновено – щом става въпрос за човешки живот, той не се двоуми и секунда, както го е правил още много пъти”, каза Рашидов.\nДо дни в руската столица ще пристигне видният неврохирург проф. д-р Николай Габровски от “Пирогов”, за да прецени какво е състоянието на Васев. Подготвен е и екип от “Пирогов”, който да пътува с него към България. “Благодаря и на директора на Сатирата Калин Сърменов, който организира благотворителни представления, с които се събират средства. Ние българите много говорим, а малко си помагаме – затова дарителите на бива да бъдат анонимни. Важно е да помагаме навреме. Благодаря на всички, които подадоха ръка”, каза Рашидов.


Защо е кофти да си атеист по празниците. А и по принцип… : Chronicle.bg\nСнимка: Unsplash/David Beale\n20 декември, 2018\t10:17\t | от\tВучето | Коментар\nСлед като през изминалата седмица за сетен път установихме, че в България свободата на сексуална ориентация е само на билборд, сега ми се иска да говоря за една друга свобода – тази на вероизповеданията. А ми се иска, не защото с нетърпение чакам Рождество Христово, а напротив – защото с неговото приближаване започва моят малък личен ад.\nАдът на атеиста по време на религиозни празници.\nСвободата на религията и вярата е принцип, поддържащ както свободата на личен избор измежду всичките 270 религиозни групи по света, така и свободата да не се изповядва никоя религия. В България това право се гарантира от Конституцията на Републиката, но пак всичко е само в сферата на пожеланията. Не знам как преживяват другите атеисти в това наше общество на кръстещи се по повод и без повод християни, но на мен лично ми е много дискомфортно.\nЧесто, когато съм в компания на хора, които не ме познават, и спомена, че не вярвам в Сътворението за 6 дни, Възкресението, Аллах, Буда, Дхарма, Сангха, Бисквитеното чудовище и Големия Лош Вълк, реакцията всеки път е една и съща. Всички (уж) почтително млъкват, за да демонстрират толеранс към избора ми, а после разговорът се подновява оттам, откъдето е свършил преди конфузния момент. Аз обаче знам, че вече мислено са ме преместили от графата “Много готини пичове” в графата “Заради такива хора България е на това дередже”.\nЗа да бъда честна, Рождеството се преживява горе-долу леко, понеже Дядо Коледа бие по точки всяка конкуренция и Исус някак остава на заден план. По рекламите никой не казва “Исус раздава празнични ваучери за всяка покупка над 50 лева”, а децата не си пожелават Исус да им донесе Lego Ninjago и плейстъшън четворка.\nОбаче Великден е кошмар.\nПо това време на годината не знам кое ме дразни повече – дали всичките досадни прояви на псевдо-набожност, които се натрапват под формата на стилизирани кокошки и зайци, зачервени баби, които екзалтирано месят козунаци, и телевизионни синоптички, които с непривично смирен глас напомнят в края на всяка новинарска емисия, че Христос е възкръснал. Или пък архаично звучащите телевизионни словоизлияния на поповете, които призовават миряните към чистота на помислите и д(т)елата, докато самите те лекуват отеклите си от подагра крака и пресмятат колко ще заделят за частния си бизнес само от опела и кръщенки.\nТози текст не е тенденциозно хейтърски заради удоволствието от самото хейтване. Целта е да покаже как се чувства един човек с очевидно непопулярно виждане за живота, смъртта и всичко останало, докато съществува на една планета заедно с хора, в чиито глави е пълна каша от вери, религии и суеверия.\nНе искам да ме поздравяват с “Честито Рождество!”, нито с “Христос воскресе!”, защото нито вярвам в непорочното зачатие, нито в обратимостта на един иначе необратим биологичен процес. Да можех и аз като Ницше да кажа със самочувствие “Бог е мъртъв” и да добавя “Завинаги”, без да ми цъкат неодобрително с език и да искат да ми натъркат устата с люта чушка, понеже „така не се говори, момиченце!“\nИ защо да не се говори така? Заради неудобството на другите, че трябва да търпят някого, който не споделя тяхната френетична отдаденост на религиозните традиции? Съжалявам, но няма да ви направя удоволствие като се страхувам, че заради богохулните си мисли ще се варя в котел в ада в съседство с този на Хитлер и Чикатило. И че безсмъртната ми душа няма да намери покой. И че обществото ще ме презира, че не вярвам, че Исус е умрял заради мен. Макар че същото това общество само преди трийсетина години щеше да ме презира и да ме изключи от Комсомола, Партията и живота по принцип, ако вярвах в обратното.\nИ сори, но изглежда май сме прави, аз и Ницше. Защото напоследък Бог е по-мъртъв отвсякога. И защото ако беше жив, хората нямаше да се превръщат в пушечно месо в Негово име, без значение какво е то, докато ядат прецели на коледни базари, разхождат се по улицата или чакат автобус на спирката.\nБог е и винаги е бил нищо друго освен средство, с което да бъдат плашени напредничавите умове, красивите хора и мастурбиращите тийнейджъри. Религията като цяло е изродена версия на приказката за Хензел и Гретел, която поддържа страха ти, че ако имаш неблагоразумието (или злата участ) да се изгубиш по пътя, за наказание ще си го получиш. Религията, във формата, в която се промотира от векове, е просто патерица, на която се облягат гузните, глупавите и отчаяните.\nА на мен лично патерица не ми трябва. Поне не докато не стана на 80 и не се наложи да ми сменят тазобедрената става. Лекарите, а не Бог!\nКоментарите са изключени за Защо е кофти да си атеист по празниците. А и по принцип…


Екстрьом с топ представяне в Хокенхайм - BG Rally HD\nмай 8, 2016 Иван Ангелов Иванов Световен рали крос шампионат (World RX) 0\nШведът Матиас Екстрьом направи много добро представяне по-време на квалификациите, като си подсигури участие в полуфиналите на трасето в Хокейнхаим.\nЕкстрьом, който участва през уикенда и в DTM спечели в Q1 и завърши в челната тройка на Q2 и Q3 класирайки се на първа позиция в Q4. Пилотът на EKS ще стартира в първият полуфинал от първа позиция зад волана на своето Audi S1 EKS RX Quattro, редом до своят съотборник и победител в Q4 Топи Хейкинен.\nВъв вторият полуфинал от първа позиция ще стартира Йохан Кристоферсон зад волана на Volkswagen Polo RX заедно с Янис Бауманис и неговата Fiesta RX подготвена от тим Австрия. Двамата сънародници Дави Жени и Себастиан Льоб ще стартират от втората редица в първият полуфинал. От трета редица в първият полуфинал ще стартират Робин Ларсън и Андреас Бакеруд.\nНастоящият шампион в World RX Петер Солберг, изпитваше проблеми с диференциалът на своят автомобил по-време на Q1 и Q2. Норвежецът успя да даде най-доброто време в Q3, но удар със Себастиан Льоб в Q4 го извади от играта. Въпреки това Солберг ще стартира от втората редица редом до Кевин Хансен във вторият полуфинал. Британецът Лиам Доран и Кен Блок окупираха третата редица.\nТими Хансен имаше сериозни проблеми, след като неговият автомобил се подпали в Q3. Отборът на Peugeot-Hansen свърши много добра работа и успя да подготви колата за Q4, помагайки на Хансен да вземе победата в серията. Малко по-късно шведът бе дисквалифициран, след като неговият автомобил е бил по-лек от разрешеното.\nСред гостите на тазгодишното издание на World RX в Хокенхайм е настоящият световен рали шампион Себастиан Ожие, който размени няколко приказки с топ пилотите и свой бивши колеги Петер Солберг, Себастиан Льоб и компания. Пилотът на Volkswagen не пропусна да седне в купето на Audi S1 quattro SuperCar на Матиас Екстрьом.


"Пробуждане с хоро" събра онлайн българи от цялата планета | Сдружение Азбукари\n03 март 2021,Коментарите са изключени за „Пробуждане с хоро“ събра онлайн българи от цялата планета\nЗа шеста поредна година празникът „Пробуждане с хоро“, посветен на Националния празник 3 март събра днес позитивната енергия на българите у нас и по света. Традиционната световна инициатива, организирана от „Сдружение Азбукари“ и „Единение Българи за България“, прехвърли своеобразен мост между сънародниците ни от всички точки на планетата.\nТази година, съпричастни с пандемичната обстановка, организаторите от „Сдружение Азбукари“ пренесоха празника изцяло в социалните мрежи. Той беше излъчван на живо от 12 до 15.30 часа чрез Facebook live, едновременно от фейсбук страниците на „Пробуждане с хоро“ и „Сдружение Азбукари“, в YouTube канала и сайта на „Сдружение Азбукари“ и личната страница на Цвета Кирилова, председател на сдружението.\nМесец преди празника, в специално обръщение организаторите поканиха всички българи у нас и по света да се включат в световната инициатива с думите: „Нека с още по-голяма инициативност, креативност, хъс и позитивна енергия сътворим заедно един страхотен вълнуващ онлайн спектакъл на 3 март! Да превърнем „дефекта“ от пандемичната обстановка в ефект! Да сътворим заедно нещо, което никой друг не е правил досега онлайн в такива мащаби. Всички заедно за 6-та поредна година да протегнем един уникален мост на българщината! Нека покажем, че нищо не може да ни попречи да играем хоро където и да е – вкъщи, на двора, в работата, в парка, на улицата… или там, където ни заведе вашата изобретателност“.\nОт „Сдружение Азбукари“ приканиха всички българи да снимат клип, в който да се представят – кои са, откъде са, и да покажат как играят хоро. А също и да публикуват клиповете на фейсбук страниците на „Сдружение Азбукари“, на събитието „Пробуждане с хоро 2021“ и на собствените си профили. Стотици фолклорни ансамбли, групи и индивидуални изпълнители от страната и цял свят публикуваха своите видеа, в които показваха как танцуват и пеят.\nДнес, заради противоепидемичните мерки фолклорните ансамбли участваха с по-малки представителни групи в зала. Зрители на всеки участник в концерта бяха останалите участници, които създаваха приповдигнато настроение в залата. Споделяха, че след дългата изолация са щастливи да се срещнат със свои колеги.\nПразникът беше открит с Химна на Република България, а народните певици и водещи в БНР Ива и Ева Валентинови разказаха накратко историята на инициативата „Пробуждане с хоро“. Бяха показани видео картини от всички чествания и издания на „Пробуждане с хоро“, като ярък спомен и силен момент за „Сдружение Азбукари“ и всички съмишленици.\nПредседателката на „Сдружение Азбукари“ Цвета Кирилова започна с молитвата „Отче наш“. „Честит национален празник, България, честито Пробуждане! Бъдете живи и здрави! Бъдете благословени! Бъдете вярващи в българската кауза! Бъдете радетели на идеята и на идеала! Бъдете ценители на всичко родно, всичко българско. Тачете нашите традиции, обичаи и обреди.\n143 години от Освобождението на България от османско иго. Да сведем глави пред всички национални герои, които дадоха живота си за свободата на България. Да сведем глави през онези 15 хиляди доброволци, които бяха готови да пролеят кръвта си за свободата на един хилядолетен народ.\nБългария ще направи своето просвещение и ще разнесе духа на мира и победата от миналото в настоящето и бъдещето. Бъдете радетели на всичко българско и родно. Бъдете вдъхновители на своите деца и на поколенията след тях. Вярвайте, че този героичен подвиг, който ни дадоха българските опълченци и освободители не е случаен. Той беше онзи нестихващ ентусиазъм и кредит на дух и доверие за следващите поколения. Те не се отказват да бъдат бранители, да бъдат щит на духовност, на българщина и съзидателност. Следвайте съветите на Левски, на българските възрожденци и герои за национално освобождение. Нека сведем глави на националния празник 3 март и да благодарим, че ни има.\nТози празничен концерт ще се разнесе из всички точки на България и света. Този концерт ще достигне до всяко българско сърце, за да докажем, че България е не само „една човешка длан“. България е цяла вселена. България е космос. Защото България означава истина. А истината е редът на всемира. Това е законът, който всички ние трябва да следваме. Насладете се на уникалния български глас, който ще зарадва душите и сърцата на всички българи по света“, каза още Цвета Кирилова.\nГласът на Гвардията Янко Лозанов, наричан „майсторът на живото слово“, когото познава зад кадър цяла България и настръхва, когато го чуе, изпълни пространството с енергията на изпълнението на Вазовата ода „Опълченците на Шипка“.\nСъс знамена и атрактивен авторски танц камерен състав от ансамбъл „Чинари“ с ръководител Асен Павлов поведе хорото.\nНай-новата солистка на ансамбъл „Филип Кутев“ Петя Панева – добруджански глас и талант, определян от фолклорната гилдия за феномен в съвременната народна музика, запали публиката с песни от различни етнографски области.\nКъм Пиринска Македония поведе зрителите Антонио Симеонов с неговата китка от песни, подбрана за празника. Бяха показани избрани моменти от „Пробуждане с хоро“ през годините.\n“Това беше инициативата, която събираше и продължава да го прави, български таланти, хороводци и почитатели на народните танци и песни. Започнахме единението и пробуждането преди 6 години в столицата, където намирахме своя фолклорен дом на открито. Към нас се присъединиха стотици села и градове в България, както и сънародниците ни, живеещи в различни точки на света. Българските диаспори припознаха инициативата „Пробуждане с хоро“, обикнаха я и вече участват активно в съхраняването, развитието и разпространението на българската култура, традиции и обреди“, разказаха водещите. Беше показан колаж от „Пробуждане с хоро“.\nРодопчанката със собствен стил и репертоар Таня Скечелиева представи песни от планината на Орфей. Младата граовска и шопска певица Валерия Момчилова, солистка на ансамбъла на въоръжените сили към Националната гвардейска част, изпълни Граовска китка и свои авторски композиции на основата на Македонското звучене.\nЕдна от най-ярките солистки на ансамбъл „Филип Кутев“ и видна граовка – Сорина Богомилова – изпълни букет от танцувални песни от различни краища на страната. Бяха излъчени видео послания от българи от различни страни, които заявяваха, че се включват в инициативата „Пробуждане с хоро“.\nСветла Дукатева, носителка на редица престижни награди и отличия в областта на авторската музика на фолклорна основа, изпълни песни от Родопите и Македония.\nБоряна Василева, солистка на оркестър „Шевица“, млад музикален педадог с корени от пернишкото село Дивотино, загря публиката с хороводни мелодии. Тя беше довела и своята малка ученичка, 7-годишната Карина Житиянова. В съпровод на акордеониста Явор Младенов Карина събра овациите на публиката с песните „Излел е Дельо“ и „Мари Марийко“.\nКолаж от видеозаписи показа как са празнували българите „Пробуждане с хоро“ последните 3 години. Клуб за народни песни „Витоша“ представи соловото си изпълнение „Над лозята слънце грее“. Художественият ръководител на клуба Радослав Тодоров сподели след спектакъла, че настроението на всички отново е било приповдигнато, въпреки че е било без публика. И докато едната група танцува, другата гледа и аплодира певците и танцьорите на сцената.\n„Има и нещо хубаво – тази ситуация ни накара да бъдем по-иновативни, по-творчески настроени, адаптивни, гъвкави. Българинът никога няма да предаде фолклора си и винаги е бил един от най-гъвкавите народи и затова успяваме да живеем в такива условия. Трети март винаги ще го празнуваме, българското винаги ще си го запазим и никога няма да позволим каквото и да било да ни погуби като нация“, каза хореографът на събитието.\nМладото и дейно дуо Пирина Христова (глас) и Виктор Джоргов (гайда), дует на сцената и в живота, отведоха с музиката си публиката в Родопа планина. Виолета Костадинова, възпитаничка на детско-юношеския ансамбъл „Изворче“ изпълни китка от песни от различни краища на България. А водещите Ева и Ива Валентинови излязоха за минути от ролите си на водещи и изпяха китка песни от техния Граовски край.\nКолаж от видеа на танцуващи българи от чужбина показа как те провеждат по места „Пробуждане с хоро“. Солистът на ансамбъл „Загоре“ и дългогодишен приятел на „Сдружение Азбукари“ – Веселин Василев, в дует с Деница Янкова изпълни китка от запалващи кръвта хороводни песни. „Развяхме българското знаме! Да живее България! Ансамбъл „Витоша“, покажете ни какво можете!“, запали хората в залата Веско Василев. А танцьорите от „Витоша“ се хванаха на импровизирано хоро в залата.\nПразникът, продължил 3 часа и половина, показа красотата на българския танц и песен. „Заедно можем и сме силни“, казаха водещите Ева и Ива Валентинови. Те благодариха от името на българите навсякъде по света на организаторите от „Сдружение Азбукари“ и Единение „Българи за България“ и екипа на терен: на Петьо Сталев (озвучител), на колегите си от ТВ 1 (видеореализация), на КНТ „Витоша“ с ръководител Радослав Тодоров за хореографията. Специални благодарности бяха отправени към дарителите на „Сдружение Азбукари“ и партньорите: детски кухни „Българче“, онлайн зона за българщина „Българчета“, „Лактима Балкан“ и „Главболгарстрой“.


Обявен за мъртъв "възкръсна" от ковчега в моргата на сливенската болница — Breaking.bg\nНачало НОВИНИ Обявен за мъртъв „възкръсна“ от ковчега в моргата на сливенската болница\nБолница "Д-р Иван Селимински"\n72-годишният мъж бил изпаднал в диабетна кома, лекарите успели да го спасят\nИзпаднал в диабетна кома самотно живеещ 72–годишен жител на сливенския квартал „Дружба“ е бил откаран погрешка направо в моргата на болница „Д-р Иван Селимински“, където набързо го поставили в ковчег и дори престояло да бъде сложен в хладилна камера, защото близките му били в САЩ, съобщи „Монитор“.\nСлучаят потвърди заместник-директорът по медицинските дейности на здравното заведение д-р Хрисант Хрисантов. На 13 октомври недаващият признаци на живот възрастен мъж бил докаран около 21,30 часа от екип на пожарната, който след сигнал на съседи за проблем с комшия разбили входната врата на апартамента.\nПо все още неизвестни причини дежурните възприели „пациента“ за мъртъв и дори успели да му издадат смъртен акт, в който за причина за леталния изход бил вписан инфаркт. Документът е бил анулиран час след като мнимият мъртвец се изправил до кръста в ковчега и едва не предизвикал нервна криза сред санитарките.\nКъсно следобед в сряда сливналията е бил настанен в отделението по реанимация, предприети са животоспасяващи действия и кризисната ситуация била овладяна.